કાર્યક્રમમાં મંત્રી ઈશ્વર પરમારના હસ્તે સમાજના અગ્રણી સભ્યોને વૃક્ષના રોપા વિતરિત કરાયા હતા. ત્યારબાદ સમાજના બાળકો દ્વારા ડાન્સ, ડ્રામા, થીમ ડાન્સ સહિતની કૃતિઓ સાથે સાંસ્કૃતિક કાર્યક્રમ યોજાયો હતો. આ પ્રસંગે બારડોલી વિભાગના પ્રમુખ પરેશભાઈ દિવેચાએ પ્રાસંગિક વક્તવ્યમાં જણાવ્યુ હતું કે ગત વર્ષમાં વસ્ત્રદાન, વૃક્ષારોપણ, નોટબુક વિતરણ સહિતની સમાજલક્ષી કામગીરી કરવામાં આવી હતી. સમાજનું સંગઠન અને યુવા શક્તિ વધુ સંગઠિત થઈ રહી છે એ આવકારદાયક છે. ભલે નાનો સમૂહ હોય, દેશમાં કોઈ આકસ્મિક જરૂર પડે ત્યારે યુવાનો સહિત આખો સમાજ ખડે પગે જરૂરી સેવામાં હજાર રહેશે. કાર્યક્રમમાં ગુર્જર ક્ષત્રિય કડિયા સમાજના કતારગામ વિભાગના પ્રમુખ રાજુભાઈ ચોટલીયા, વરાછા વિભાગના પ્રમુખ મોહનભાઈ મેવાડા તથા શ્યામ ધામ મંદિરના પ્રમુખ રમેશ યાદવ ઉપસ્થિત રહ્યા હતા.